# Protokoll fra møte i KABB landsstyret 4. september 2024

Møte ble avholdt som videokonferanse via Zoom.

**Fremmøte faste medlemmer:** Mette Lilleeng, Hege Blichfeldt Norset, Sidsel Bredvei, Marianne Schill Reinsnes og Frank Grimstad

**Fremmøtte varamedlemmer:** Jon Ivar Dypedal, Finn Tore Eivik og Hilde Løwén Grumstad

**Forfall:** Heidi Vestbye

**Permisjon:** Heidi Madsen

**Protokollunderskrivere:** Mette Lilleeng og Hilde Grumstad

### Sakliste:

Sak 11/24: Godkjenning av innkalling og sakliste

Sak 12/24: Godkjenning av protokoll fra siste styremøte

Sak 13/24: Informasjon fra generalsekretæren

Sak 14/24: Godkjenning av Årsmelding 2023

Sak 15/24: Godkjenning av Regnskap 2023

Sak 16/24: Budsjett 2025 – forberedelser og innspill til oktobersamling

Sak 17/24: Eventuelt

# Sak 11/24: Godkjenning av innkalling og sakliste

**Vedtak:** Innkalling og sakliste ble godkjent.

# Sak 12/24: Godkjenning av protokoll fra siste styremøte

**Vedtak:** Protokoll fra siste styremøte, 21. mars i Kirkens hus, ble godkjent med de merknader som var kommet inn. Landsstyret har vår og sommerhalvåret mottatt løpende informasjon om prosessene med nedbemanning i staben, salg av KABB-huset og flytting av hovedkontoret til Oslo.

# Sak 13/24: Informasjon fra generalsekretæren

**Nedbemanning og endringer i staben**

KABB har vært gjennom en krevende periode der generalsekretær på styrets oppdrag har gått gjennom alle sider ved virksomheten. Generalsekretær har fjernet oppgaver og tjenester som ikke hører til kjerneområdene knyttet til tilbud og tjenester til personer med synstap og leseutfordringer. Dette har blant annet vært større kopieringsoppdrag for eksterne kunder. KABB sine kjerneområder er beskrevet i formålsparagrafen.

Økt digitalisering og bruk av talesyntese har effektivisert den delen av lydproduksjonen på KABB som er knyttet til tilrettelegging av blader og aviser. Begge disse prosessene har ført til en reduksjon i arbeidsoppgaver for staben.

Nedbemanning er gjennomført. I tillegg har Kari Undeland sluttet etter eget ønske. KABBstaben består i dag av Heidi Vestbye, lydbiblioteket (100 %), Inger Slang, økonomi og administrasjon (100 %), Hilde Løwén Grumstad, organisasjonsdiakon (80 %), Øyvind Woie, generalsekretær (100%), Kurt Ove Mæland, journalist og informasjonsmedarbeider (40 %) og Solveig Marie Oma, prosjektleder salmebok (prosjekt på timesbasis)

Eiendommen i Skogveien 22 ble overlatt til ny eier 28. juni 2024 etter at salgsoppgjør var mottatt.

KABB har etablert et midlertidig lager i driftsbygningen på gården til Heidi Vestbye i Høland. Der står en del arkivmateriale og komplette årganger med KABB sine lydaviser. Styret må på et senere tidspunkt vurdere om disse skal digitaliseres helt eller delvis. Mye av KABB sin historie finnes på disse.

KABB leier to kontorer og fellessarealer i andre etasje i Kirkens Hus, Rådhusgata 1-3, Oslo, et lite lager i kjelleren. KABB har tilgang til felles møterom, kantine og andre fellestjenester i resepsjon og blant annet på it-sektoren. KABB betjener selv sitt eget digitale sentralbord, men gjester mottas og registreres i resepsjonen. Vi kan buke fellesarealer og møterom fritt etter kontortid og i helgen.

De ansatte er preget av en ufordrende periode og bruker nå tid på å etablere seg i Kirkens hus og få på plass arbeidsrutiner og systemer. Tre er på fast hjemmekontor, men deltar i felles, digitale stabsmøter. I tillegg er det planlagt faste samlinger der de fast ansatte skal møtes minst en gang pr. måned.

**Vedtak:** Landsstyret tar orienteringen til etterretning

# Sak 14/24: Godkjenning av Årsmelding 2023

**Vedtak:** For å overholde fristen for søknad om momsrefusjon hadde styret godkjent årsmeldingen før møtet ved hjelp av digital signering. Årsmeldingen skal gjennomleses for korrektur før den endelige utgaven som skal publiseres er klar.

# Sak 15/24: Godkjenning av Regnskap 2023

**Vedtak:** For å overholde fristen for søknad om momsrefusjon hadde styret godkjent regnskapet før møtet ved hjelp av digital signering.

# Sak 16/24: Budsjett 2025 – forberedelser og innspill til oktobersamling

Vedtak: Landsstyret samles i Sandefjord 9.-10. oktober for å drøfte budsjett og planer for 2025. De ansatte i KABB deltar i samtalene den første dagen og kvelden. Møtet danner grunnlag for videre budsjettarbeid, forberedelser til generalforsamling, leir og kurstilbud i 2025 og hvilke prioriteringer KABB skal gjøre for å oppfylle strategiplan og utvikle seg videre.

# Sak 17/24: Eventuelt

Under eventuelt ble det fattet to vedtak

**Vedtak 1:** Jon Ivar Dypedal får ansvar for å jobbe videre med navneskifte for organisasjonen KABB. Dette er oppfølging av strategiplan for perioden 2022-2025. Styret ber om at Dypedal etablere en arbeidsgruppe eller et fora som kan jobbe med saken og en plan for hvordan dette skal gjøre.

**Vedtak 2:** Landsstyret bevilger inntil 10000 kroner til innkjøp av punktskrift-Lego. Dette skal være en gave til blindeskolen i Antsirabe, Madagaskar, som fyller 100 år. Marianne Tollefsen skal besøke skolen og vil overbringe gaven. KABB har tidligere hatt tett kontakt med blindeskolen og synshemmede på Madagaskar.